KAUNO RAJONO SAVIVALDYBĖS TARYBA

2 POSĖDIS

SPRENDIMAS

DĖL KAUNO RAJONO SAVIVALDYBĖS TARYBOS 2020 M. SAUSIO 23 D. SPRENDIMO NR. TS-26 „DĖL KAUNO RAJONO SAVIVALDYBĖS GYVENTOJŲ MOKĖJIMO UŽ SOCIALINES PASLAUGAS TVARKOS APRAŠO PATVIRTINIMO“ PAKEITIMO

2021 m. sausio 28 d. Nr. TS-33

Kaunas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kauno rajono savivaldybės taryba nusprendžia:

Pakeisti Kauno rajono savivaldybės gyventojų mokėjimo už socialines paslaugas tvarkos aprašą, patvirtintą Kauno rajono savivaldybės tarybos 2020 m. sausio 23 d. sprendimu Nr. TS-26 „Dėl Kauno rajono savivaldybės gyventojų mokėjimo už socialines paslaugas tvarkos aprašo patvirtinimo“:

1.	Pakeisti 17 punktą ir jį išdėstyti taip:

„17. Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti teikiama nemokamai.“

2.	Papildyti 18.4 papunkčiu:

„18.4. didesnės už valstybės remiamų pajamų penkiagubą dydį, mokėjimo už socialinę priežiūrą dydis neturi viršyti 20 procentų asmens (šeimos) pajamų.“

3.	Pakeisti 22.1 papunktį ir jį išdėstyti taip:

„22.1. Socialinių įgūdžių ugdymas, palaikymas ir (ar) atkūrimas pagal poreikį;“

4.	Pakeisti 22.4 papunktį ir išdėstyti jį taip:

„22.4. apgyvendinimas nakvynės namuose krizių atvejais 30 kalendorinių dienų, kai asmuo (šeima) patiria fizinį ar psichologinį smurtą arba kyla grėsmė jo fiziniam ar emociniam saugumui, sveikatai ar gyvybei.“

5.	Papildyti 22.5 papunkčiu:

„22.5. psichosocialinė pagalba pagal poreikį;“

6.	Papildyti 22.6 papunkčiu:

„22.6. vaikų dienos socialinė priežiūra pagal poreikį.“

Savivaldybės meras	Valerijus Makūnas